Adele at the BBC

Adele at the BBC (eller også kjent som Adele - Live i London i Norge) er en fjernsynsspesial med den britiske sangerinnen Adele Adkins. TV-programmet ble kommentert av Graham Norton, og spilt inn i The London Studios i London 2. november 2015. I tillegg til at Adele ble intervjuet av Norton, spilte hun og bandet sitt låter fra det nye albumet 25 (2015), i tillegg til låter fra de foregående musikkalbumene 19 (2008) og 21 (2011), samt filmsingelen «Skyfall» (2012).

TV-programmet inneholdt den første offentlige opptredenen hennes av singelen «Hello» og to andre låter fra 25, og er den første TV-opptredenen hennes siden den 85. Oscar-utdelingen i 2013, hvor hun vant Oscar for beste sang. Adele at the BBC består også av to sketsjer hvor hun møter fansen sin, og i den ene spiller hun en imitator av seg selv under navnet Jenny. Det sistnevnte klippet ble lagt ut på YouTube av BBC, og ble en av de mest sette klippene deres. I Storbritannia ble programmet sendt 20. november 2015, dagen 25 ble utgitt, mens i Norge ble den sendt av NRK 12. desember 2015.

 Låter 
 «Rolling in the Deep»
 «Hello»
 «Rumour Has It»
 «Skyfall»
 «Million Years Ago»
 «Hometown Glory»
 «When We Were Young»
 «Someone like You»

 Referanser 
Adele - Live i London på NRKs Nett-TV Besøkt 29. desember 2015.

 Se også 
 Adele Live in New York City

 Eksterne lenker 


Kategori:Adele
Kategori:Britiske musikkprogrammer på TV
Kategori:Enkeltstående TV-produksjoner
Kategori:TV-produksjoner på BBC
Kategori:Britiske TV-produksjoner fra 2010-årene